Els “Paisatges” de Francisco Toro arriben a la sala d’exposicions de la Casa de Cultura
2025-07-24

La Casa de Cultura de Burjassot albergarà a la seua sala d’exposicions una nova mostra pictòrica, a partir del pròxim dilluns 26 de setembre. Els “Paisatges” de Francisco Toro Domingo seran els protagonistes des d’aqueix dia i fins al divendres 7 d’octubre. L’exposició es podrà visitar en l’horari habitual de la Casa de Cultura, de dilluns a divendres de 08.00 a 21.00 hores.

Tal com el propi artista ha assenyalat, la mostra “està dedicada e la seua majoria al paisatge, a excepció d’algunes talles que, encara que no parlen directament del paisatge, sí que es relacionen amb la naturalesa”.

En la mostra, es podrà veure l’evolució de l’obra de Francisco ja que exposarà quadres des de 2018 a 2022, “la majoria d’aquests treballs estan influenciats per l’espai que m’envolta i defineix els espais per on habite”, ha assenyalat l’autor.

La gran majoria dels llenços exposats estan realitzats a l’oli i també es podrà veure obres realitzades a tinta xinesa, aquarel·la i encàustica.